
Sukladno članku 35.b. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 150/11, 144/12, 19/13., 137/15., 123/17.,  98/19., i 144/20)  i  članku 48. Statuta općine Gundinci  (“Službeni vjesnik Brodsko-posavske županije” br. 14/21) podnosim Općinskom vijeću općine Gundinci:




I Z V J E Š Ć E

O RADU OPĆINSKOG NAČELNIKA OPĆINE GUNDINCI
ZA RAZDOBLJE SIJEČANJ – LIPANJ 2026.GODINE


I. UVODNI DIO

Zakonom o lokalnoj i područnoj (regionalnoj) samoupravi, utvrđeno je da općinski načelnik obavlja izvršne poslove lokalne samouprave, priprema prijedloge općih akata, izvršava ili osigurava izvršavanje općih akata predstavničkog tijela, usmjerava djelovanje upravnih tijela jedinice lokalne samouprave u obavljanju poslova iz njihovoga samoupravnog djelokruga, te nadzire njihov rad, upravlja i raspolaže nekretninama i pokretninama u vlasništvu jedinice lokalne samouprave, kao i njezinim prihodima i rashodima, u skladu sa zakonom i statutom, te obavlja i druge poslove utvrđene statutom.
	U izvještajnom razdoblju Općinski načelnik Općine Gundinci, u okviru svog djelokruga, obavljao je izvršne poslove iz samoupravnoga djelokruga općine koji su mu povjereni zakonom.
	Provedbu navedenih zadaća, općinski načelnik je ostvario na sastancima i konzultacijama, radnim dogovorima, kroz djelovanje radnih tijela, kroz aktivnosti načelnika, kao i kroz rad Jedinstvenog upravnog odjela Općine.

· U  Jedinstvenom upravnom odjelu općine Gundinci  zaprimljeno je i obrađeno 453 ulaznih računa- koji su plaćeni,  izdano  je 116 izlaznih računa  (odnose se većinom na zakup poslovnih prostora u vlasništvu općine).
· Obrađeno, odnosno urudžbirani –
·  UPRAVNI  PREDMETI (rješenja, komunalni doprinos,  rješenja godišnji odmor            djelatnika, rješenja o legalizaciji, rješenja o otkupu grobnih mjesta  i dr.),
·   NEUPRAVNI  PREDMETI (odluke, zaključci,  dopisi, odgovori na upite, upitnici,  ponude  i dr.).

II. DJELOVANJE OPĆINSKOG NAČELNIKA
Komunalna infrastruktura i javni radovi:
· Zapošljavanje: Zbog povećanog obujma posla na uređenju javnih površina, zaposlen je jedan komunalni radnik na razdoblje od 6 mjeseci.
· Pješačke staze: Proveden postupak jednostavne nabave za rekonstrukciju staza.
· Zagrebačka ulica: Proveden postupak javne nabave i sklopljen ugovor s tvrtkom STRABAG d.o.o. Zagreb za rekonstrukciju ulice. Projekt sufinancira Ministarstvo regionalnog razvoja i fondova EU s 420.000,00 eura.  Kako bi se osigurao kontinuitet radova na rekonstrukciji Zagrebačke ulice, zaključen je Ugovor o revolving kreditu s Addiko Bank d.d. na iznos od 350.000,00 €. Do 30. lipnja iskorišteno je 100.000,00 €. Trošak redovne fiksne kamate (3,65% godišnje) iznosio je 425,83 €.
· Održavanje infrastrukture: Kontinuirano i redovno održavanje nerazvrstanih cesta, javnih zelenih površina, groblja, mrtvačnice, javne rasvjete, dječjih igrališta te sanacija poljskih putova.
· Potpora građanima: Sufinanciran priključak na vodovodnu mrežu te programi kastracije, sterilizacije i čipiranja pasa.
Gospodarstvo i demografske mjere za mlade obitelji:
Kroz ciljane programe potpora dodijeljeno je:
· 1 jednokratna kapitalna pomoć za novoosnovane tvrtke na području općine.
· 1 jednokratna kapitalna pomoć mladoj obitelji za kupnju kuće.
· 2 jednokratne kapitalne pomoći mladim obiteljima za rekonstrukciju obiteljske kuće.
· 1 jednokratna kapitalna pomoć mladoj obitelji za izgradnju obiteljske kuće.
Socijalni program "Zaželi najbolje":
· Uspješno nastavljen program kroz koji je zaposleno 10 žena koje svakodnevno brinu o 60 krajnjih korisnika.
Upravljanje imovinom i suradnja s udrugama:
· Raspisan natječaj i zaključen ugovor za zakup poslovnog prostora za skladišta s tvrtkom LEVIS MONT.
· Raspisani natječaji i zaključeni ugovori s udrugama za korištenje općinskih prostora.
· Aktivno sudjelovanje na koordinacijskim sastancima unutar općine, županije te sa susjednim općinama.
III. DRUŠTVENE DJELATNOSTI, OBRAZOVANJE I CIVILI CIVILNO DRUŠTVO
· Financiranje udruga: Temeljem javnog natječaja za 2026. godinu, isplaćena su sredstva za rad lokalnih udruga u kulturi i sportu (nogometni klub, lovačko društvo, šahovski klub, konjogojska udruga, ribolovna udruga, KUD, udruga mladih, udruga umirovljenika i udruga žena).
· Školstvo i predškolski odgoj: Financiran rad male škole i igraonice, sufinanciran boravak djece u dječjem vrtiću te nastavljeno stipendiranje studenata.
· Nagrađivanje i odmor učenika: Financirano je ljetovanje za učenike 4. razreda OŠ Augusta Šenoe Gundinci. Pet učenika koji su svih osam razreda završili s odličnim uspjehom nagrađeno je prijenosnim računalima (laptopima).
IV. SOCIJALNA SKRB I ZDRAVSTVO
Program javnih potreba u socijalnoj skrbi uspješno je realiziran kroz sljedeće mjere pomoći:
· Jednokratne pomoći rodiljama za opremanje novorođenčadi.
· Jednokratne financijske pomoći i podjela prehrambenih paketa za socijalno ugrožene obitelji i samce.
· Subvencioniranje troškova stanovanja ugroženim skupinama.
· Isplata prigodnih novčanih naknada (uskrsnica) za umirovljenike.

ZAKLJUČAK:
Svi ostvareni rezultati u prvoj polovici 2026. godine pokazatelj su stabilnog vođenja i jasne vizije razvoja Općine Gundinci. Ovaj napredak izravan je plod sinergije i predanog rada Općinskog načelnika, Općinskog vijeća te Jedinstvenog upravnog odjela. Svaka pokrenuta inicijativa, od kapitalnih infrastrukturnih projekata do demografskih i socijalnih potpora, vođena je isključivo ciljem podizanja kvalitete života naših mještana. Nastavit ćemo odgovorno upravljati općinskim resursima, osluškivati potrebe zajednice i stvarati preduvjete za dugoročni ostanak mladih obitelji na našem području.

